armvectores/hy_wikipedia_2023 huggingface dataset:
Հայկ Պերպերյան

Հայկ Պերպերյան (ապրիլի 17, 1887(1887-04-17), Ստամբուլ, Օսմանյան կայսրություն - հոկտեմբերի 3, 1978(1978-10-03), Փարիզ), հայագետ, արևելագետ։


== Կենսագրություն ==
Հայկ Պերպերյանը ծնվել է 1887 թվականի ապրիլի 17-ին Պոլսում (Օրթագյուղ), Սեբիաստիայից վերաբնակված և Ղալաթիայում տպարան հիմնած Նշան Պերպերյանի բազմանդամ ընտանիքում։ Թաղային դպրոցից հետո նա սովորել է Պոլսի նշանավոր Կեդրոնական ազգային վարժարանում, իրեն նախորդած Հրաչյա Աճառյանի պես այստեղ հմտանալով գրաբարին, հայոց պատմությանն ու ֆրանսերենին։ 1915 թվականին անցնում է Հունաստան, իսկ ապա՝ Եգիպտոս, աշխատելով նախ իբրև թարգմանիչ, ապա՝ Ազգային պատվիրակության քարտուղար։ 


== Գիտական-մշակութային գործունեություն ==
1920-ական թվականներից հետո Հայկ Պերպերյանը զբաղվել է գիտական-մշակութային գործունեությամբ։ Նրա գիտական առաջին հոդվածները լույս են տեսել Ֆ. Մակլերի և Ա. Մայեի խմբագրած «Revue»-ում, «Ապագա» շաբաթաթերթում և այլ պարբերականներում։
1965 թվականին Վիեննայում լույս է տեսել նրա «Նյութեր Կ. Պոլսո հայոց պատմության համար» գիրքը, որը միտում է ուրվագծել պոլսահայության պատմությունը քաղաքի գրավումից սկսած՝ ճշտելով հոգևոր կենտրոնների դերն ու երևելի գործիչների ժամանակագրությունը։
Հայկ Պերպերյանը ձեռնարկել և ավարտել է Վարդանի «Աշխարհացոյցի» գիտական հրատարակությունը՝ «համեմատությամբ 24 ձեռագրի և տպագրի» (Փարիզ, 1960)։
Բնագրագիտական աշխատանքի օրինակ է  Հայկ Պերպերյանի «Հայկականք» հոդվածաշարը («Հանդես ամսօրյա» 1958, 1960, 1968 թթ.), ուր բացահայտված ու մեկնաբանված են մասնավորապես Կորյունի երկի բնագրական մի շարք խաթարված ու մութ արտահայտություններ։
1968 թվականին Պերպերյանը գրել է «Նիկեփոր Փոկասի ապստամբությունը և Դավիթ Արծրունի», «Հայոց կաթողիկոսական աթոռին բարձումը 11-րդ դարուն երկրորդ կեսին» աշխատությունները, որում անդրադարձել է հայ-բյուզանդական խնդիրներին։
Հայկ Պերպերյանը միաժամանակ թուրքագիտական պատրաստություն ունեցող հայագետ էր. բանագիտության մեջ եզակի է նրա «Արշակ Բ և Քեօրօղլու» հետազոտությունը։ Նա օսմանյան վավերագրություններում հայերին վերագրվող տեղեկություններ է որոնել և գրել «Օսմանյան քանի մը վավերագիր Իսթանպուլի հայոց եկեղեցիներեն ոմանց մասին» աշխատանքը։ Հայագիտական-թուրքագիտական պատրաստության դրսևորումներից է «Հայ-թուրքական գրականություն» աշխատությունը, ուր ընդարձակ տեղեկություններ են տրվել թուրքալեզու հայ գրականության և հայատառ թուրքերեն երկերի ու մամուլի մասին։
Պերպերյանը զբաղվել է նաև թարգմանությամբ։ Նրա թարգմանությամբ են տպագրվել David Megie-ի, P. Charanis-ի և ուրիշների գործերը։ Հայ գիտնականների տասնյակ աշխատություններ էլ թարգմանել է ֆրանսերեն։


== Աղբյուրներ ==
Մուրադյան Պ.Մ. (1979-03-19)։ «Հայկ Պերպերյան, պատմաբանասիրական հանդես»։ hpj.asj-oa.am։ էջեր 297–298։ Արխիվացված է օրիգինալից 2016-11-11-ին։ Վերցված է 2016-04-15
Նովոպավլովկա (գյուղ, Բլիզնյուկովի շրջան)

Անվան այլ կիրառումների համար տե՛ս՝ ՆովոպավլովկաՆովոպավլովկա (ուկրաիներեն՝ Новопавлівка), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1820 թվականին։
2001 թվականի տվյալներով Նովոպավլովկա գյուղում բնակվում էր 4 մարդ։ Բնակավայրը զբաղեցնում է 0,13 կմ² տարածք։ Բնակչության խտությունը կազմում էր 30,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բելկայրե

Բելկայրե  (իսպ.՝ Bellcaire, բասկ.՝ Bellcaire d'Emporda, կատ.՝ Bellcaire d'Empordà), մունիցիպալիտետ Իսպանիայում։ Գտնվում է Խիռոնա պրովինցիայում, Կատալոնիա ինքնավար համայքնի կազմում։
Տարածքը կազմում է 68,5 կմ²։ Բնակչությունը՝ 673 մարդ (ըստ 2010 թվականի տվյալների)։


== Բնակչություն ==


== Ծանոթագրություններ ==


== Արտաքին հղումներ ==
Página oficial del Ayuntamiento
Información de la Generalidad de Cataluña Archived 2007-09-29 at the Wayback Machine.
Información del Instituto de Estadística de Cataluña
Աբլար (Ախալքալաքի գավառ)

Անվան այլ կիրառումների համար տե՛ս՝ Աբլար (այլ կիրառումներ)Աբլար, ավերակ գյուղ Թիֆլիսի նահանգի Ախալքալաքի գավառում։


== Ծանոթագրություններ ==
Վեդելագո

Վեդելագո (իտալերեն՝ Vedelago), կոմունա Իտալիայում։ Գտնվում է Վենետո մարզի Տրևիզո գավառում։ Բնակչությունը կազմում է 15 016 մարդ, խտությունը՝ 244 մարդ/կմ²։ Զբաղեցնում է 61, 66 կմ² մակերես։ Փոստային ինդեքս՝ 31050, հեռախոսային կոդ՝ 0423։


== Տեսարժան վայրեր ==
Ֆանցոլոյում Վեդելագո ներքո գտնվում է աշխարհի մեծագույն քանդակագործ՝ Անդրեա դի Պեոտրի ստեղծագործություններից մեկը՝ Էմոյի առանձնատունը։


== Ծանոթագրություններ ==
Յան Շվերմա

Յան Շվերմա (չեխ.՝ Jan Šverma, մարտի 23, 1901(1901-03-23)[…], Մնիխովո Հրադիշտե[…] - նոյեմբերի 10, 1944(1944-11-10), Նիժնիե Տատրի, Սլովակիա), չեխոսլովակ կոմունիստական ակտիվիստ, լրագրող, իրավաբան, նախկին Չեխոսլովակիայի հերոս (հետմահու, 1969)։ 
1921 թվականին դարձել է Չեխոսլովակիայի կոմունիստական կուսակցության (ՉԿԿ) անդամ։ 1924 թվականին եղել է ՉԿԿ-ի օրգան «Վեչերնի ռուդե պրավո» թերթի խմբագիրը։ 1926—1928 թվականներին սովորել է Լենինյան դպրոցում (Մոսկվա)։ 1929 թվականին դարձել է ՉԿԿ ԿԿ և Քաղբյուրոյի անդամ, 1935 թվականին՝ Կոմինտերնի գործկոմի անդամության թեկնածու, 1935—1938 թվականներին՝ Չեխոսլովակիայի ազգային ժողովի պատգամավոր (ՉԿԿ-ից), 1936—1938 թվականներին՝ ՉԿԿ կենտրոնական օրգան «Ռուդե պրավո»-ի գլխավոր խմբագիր։ 
1938 թվականին, Մյունխենի համաձայնագրի կնքումից հետո աշխատել է ՉԿԿ արտասահմանյան բյուրոյում, սկզբում՝ Փարիզում, 1940 թվականից՝ Խորհրդային Միությունում։ Մասնակցել է 1944 թվականի Սլովակյան ազգային ապստամբությանը, որի ժամանակ էլ զոհվել է։ 
Գրել է Չեխոսլովակիայի պատմության, ազգային հարցի վերաբերյալ աշխատություններ։ 


== Ծանոթագրություններ ==
Դուբնա (Վոլգայի վտակ)

Անվան այլ կիրառումների համար տե՛ս՝ Դուբնա (այլ կիրառումներ)Դուբնա, գետ Ռուսաստանի Դաշնության Վլադիմիրյան, Մոսկովյան, մասնակի՝ Տվերյան տարածաշրջաններում, Վոլգայի աջ վտակը։
Դուբնան սկիզբ է առնում Վլադիմիրյան տարածաշրջանից՝ Կորելի և Զեզեվիտովո գյուղերի միջակայքից, Ալեքսանդրով քաղաքի մոտակայքից, Կլինսկո-Դմիտրովսկյան լեռնաշղթային լանջերից։ Գետը թափվում է Վոլգայի մեջ Դուբնա քաղաքի արևելյան հատվածում՝ Իվանովսկյան պատնեշից 8 կմ ներքև։
Գետի վրա գտնվում է նույնանուն քաղաքը, Վերբիլկի բանավանը, Բրիկովի Գորի, Բերեզինո գյուղերը, Ռատկովո և Մուխանովո ավանները։


== Ջրաբանություն ==
Երկարությունը՝ 167 կմ, ավազանի մակերեսը՝ 5350 կմ²։
Դուբնան սկզբնապես հոսում է հիմնականում արևմուտք։ Մոսկվայի մարզում՝ Ֆիլիսովո գյուղի շրջակայքում, թեքվում է դեպի հյուսիս, Սուլատի հետ միաձուկվելով՝ դեպի հարավ-արևմուտք։ Վերբիլոկից 6 կմ վեր փոխում է ընդհանուր ուղղությունը դեպի հյուսիս-արևմուտք։ Միջին հոսանքում հանդիպում են երկար ուղղաձիգ հատվածներ։ Ափերը հիմնականում ցածրադիր և ճահճոտ են։ Նավարկելի է Բերեժոկ գյուղից 15 կմ հեռավորությունից մինչև գետաբերանը։
Հիմնական վտակներն են՝ ձախից՝ Կունյան, Կուբժան, Վելյան, Սեստրան (ամենամեծը), Ռասսոլովկան, աջից՝ Սուլատը։


== Ջրային ռեեստրի տվյալներ ==
Ըստ Ռուսաստանի պետական ջրային ռեեստրի տվյալների՝ գետը պատկանում է Վերինվոլգյան ավազանին, գետի ջրատնտեսական հատվածը՝ Վոլգան Իվանովսկյան հիդրոհանգույցից մինչև Ուգլիչսկյան հիդրոհանգույցն է (Ուգլիչսկյան ջրամբար), գետի ենթաավազանը ձգվում է Վերին Վոլգայից մինչև Կույբիշևյան ջրամբարը (առանց Օկայի ավազանի)։
Ջրային ռեսուրսների դաշնային գործակալության կողմից պատրաստված Ռուսաստանի Դաշնության տարածքի ջրատնտեսության շրջայնացման աշխարհագրական տեղեկատվական համակարգի տվյալների՝

Պետական ջրային ռեեստրում ջրային օբյեկտի ծածկագիրը՝ 08010100812110000003066
Ջրաբանական ուսումնասիրության (ՋՈՒ) ծածկագիրը՝ 110000306
Ավազանի ծածկագիրը՝ 08.01.01.008
ՋՈւ հատորի համարը՝ 10
ՋՈւ թողարկումը՝ 0


== Ծանոթագրություններ ==
Լաթերանյան կոթող

Լաթերանյան սյուն (լատ.՝ Obelisco Lateranense), ամենամեծ եգիպտական անտիկ կանգուն սյունն աշխարհում։ Այն նաև ամենաբարձր սյունն է Իտալիայում։ Բնօրինակը կշռում էր 455 տոննա, սակայն փլուզումից հետո վերականգնելիս կարճանում է 4 մետր, ըստ այդմ կշռում է 330 տոննա։ Սյունը տեղակայված է Լաթերանի բազիլիկի և Սան Ջիովանի Ադդոլորատա հիվանդանոցի դիմաց՝ Սան Ջիովանի ին Լաթերանո հրապարակում։


== Պատմություն ==

Սկզբում սյունը կանգնեցված է եղել Ամոնի տաճարում, Կառնակում։ 4-րդ դարի սկզբին Կոստանդիոս Երկրորդը  Թեոդոսիոսի սյան հետ միասին նավով բերել է Ալեքսանդրիա։ Կայսրը մտադիր էր երկու սյուներն էլ տանել Հռոմեական կայսրության նոր մայրաքաղաք՝ Կոստանդնուպոլիս։


== Մեծ Կրկես ==
Մի քանի տասնամյակ Ալեքսանդրիայում մնալուց հետո Կոստանդիոս II սյունը տարավ Հռոմ 357 թվականին (իր առաջին այցելության ժամանակ)։ Սյունը կանգնեցվեց Ֆլամինիո եգիպտական սյան մոտ, որը Մեծ Կրկեսում տեղադրել էր Օգոստոս կայսրը Ք․ա․ 10 թվականին։
Երկուսն էլ այստեղ կանգուն մնացին մինչև 5-րդ դար։ Արևմտյան Հռոմեական կայսրության անկումից հետո Մեծ կրկեսը լքվեց, և արդյունքում սյուները փլուզվեցին։ Դրանք որոշ ժամանակ մնացին այնտեղ թաղված։


== Սան Ջիովանի ին Լաթերանո հրապարակ ==
Չնայած սյան կտորները հայտնաբերվեցին 14-15-րդ դարերի ընթացքում, սակայն լուրջ պեղումներ իրականացվեցին միայն Սիքստոս V Պապի օրոք։
Լաթերանյան սյան երեք կտորները վերահանվեցին 1587 թվականին։ Ճարտարապետ Դոմենիկո Ֆոնտանայի կողմից վերականգնելուց հետո՝ սյունը 4 մետր կարճացավ բնօրինակից։ 1588 թվականի օգոստոսի 9-ին այն կանգնեցվեց Լաթերանյան պալատի և բազիլիկի մոտ՝ համարվելով վերջին կանգնեցված անտիկ եգիպտական սյունը Հռոմում։ Սյան տեղում նախկինում գտնվել էր Մարկոս Ավրելիոսի հեծյալ արձանը, որը 1538 թվականին տեղափոխվեց Կապիտոլիում բլուր՝ Կամպիդոջլիո հրապարակ։
Սյան գագաթին խաչ է, իսկ պատվանդանը ձևավորված է եգիպտական պատմությունը ներկայացնող և Ալեքսանդրիայից Հռոմ նավարկությանը վերաբերող արձանագրություններով, ինչպես նաև նշվում է Կոստանդիանոս կայսեր մկրտության մասին։


== Տես նաև ==
Լաթերան
Մեծ Կրկես
Լաթերանի բազիլիկ եկեղեցի
Լաթերանյան պալատ
Հռոմի կոթողների ցանկ


== Ծանոթագրություններ ==
Լեո Բասսի

Լեո Բասսի (անգլ.՝ Leo Bassi, 1952, Նյու Յորք, Նյու Յորք, ԱՄՆ), իտալացի դերասան և կատակերգու։ Նրա ելույթի ոճը պրովոկացիոն է։ Լեոն բացահայտորեն քննադատում է քաղաքականությունը և կրոնը (հատկապես կաթոլիկությունը)։ Նա նկարահանվել է կինոյում, եղել է թատերական դերասան, ծաղրածու, հաղորդավար, ինչպես նաև ելույթ է ունեցել հեռուստահաղորդումներում։ Ներկայացումներում խաղալուց բացի նա նաև ստեղծում է իր երգիծական պերֆորմանսները և թատերականացված գործողությունները, որոնցում քննարկվում են քաղաքականությունը և որոշ մշակութային դեպքեր, օրինակ՝ Bassibus o el Belén de Lavapiés: Լեո Բասսին նաև կարդում է դասախոսություններ և քննարկումներ տարբեր թեմաներով։


== Կենսագրություն ==
Լեո Բասսի ծնվել է Նյու Յորքում 1952 թվականին։
6 սերունդ առաջ Լեոյի նախնին կռվել է Ջուզեպպե Գարիբալդիի հետ միասին, իսկ հետո ստեղծել առաջին կրկեսը Տոսկանայում, որը մինչ օրս պահպանվել է։ Նրա պապը՝ բրիտանացի Ջիմմի Ուիլլերը, դարձել է առաջին հեռուստատեսային կատակերգուն (հանդես է եկել BBC հեռուստաալիքում), նաև հանդես է եկել London Palladium-ում։
Նրա հայրը՝ Լեո Բասսի կրտսերը, եղել է հայտնի ձեռնածու, ԱՄՆ-ում աշխատել է այնպիսի հայտնի աստղերի հետ, ինչպիսիք են Մարքս Գրաուչոն, Լուի Արմսթրոնգը, Էդ Սալլիվանը և այլք։
Լեոան իր կարիերան սկսել է 7 տարեկանում Ավստրալիայում։ Նրա ծնողներն այնտեղ ելույթ էին ունենում Sorlies շրջիկ շոուի կազմում։ Տեղի ֆերմերների և աբորիգենների առջև ցուցադրում էին «Ալադինի կախարդական լամպը» հեքիաթի «վատ» տարբերակը։
Հաջորդ տասը տարին նա մասնակցել է հյուրախաղերի աշխարհի տարբեր ծայրերում։ Թատրոնի ներսում կամ նրա շուրջը հավաքվում էին մարդիկ, որպեսզի սովորեն ձեռնածություն։
Երբ լրացավ նրա տասնյոթ տարին, նա արդեն պաշտոնապես հանդես էր գալիս որպես ձեռնածու իր հոր և հորաքրոջ հետ «El Trio Bassi» խմբի կազմում։
23 տարեկանում նա թողնում է ընտանեկան խումբը և փորձում է ստեղծել կատակերգուի սոլո կարիերա։ Հինգ տարի շարունակ նա փողոցներում ելույթ էր ունենում «Աշխարհի ամենափոքր կրկեսը» շոուում։
1978 թվականին Բասսին ելույթ է ունենում մի քանի համաշխարհային փառատոններում, ձեռք է բերում ճանաչում և ձևավորում է իր սեփական ոճը։ Այդ ժամանակից նա ելույթ է ունենում փողոցներում, մասնակցում է բացօթյա մեծամասշտաբ միջոցառումներ, ինչպես նաև տարբեր հեռուստահաղորդումներում։
2005 թվականին դերասանը գրեց «Հայտնություն» գիրքը, որը բուռն քննարկումների տեղիք տվեց Իսպանիայում։


== Ծանոթագրություններ ==


== Արտաքին հղումներ ==
Պաշտոնական կայք
Լեո Բասսին ԿինոՊոիսկում
Տոնացույց (ձեռագիր)

Անվան այլ կիրառումների համար տե՛ս՝ (այլ կիրառումներ)
Տոնացույց, հայերեն ամենափոքր ձեռագիրն է։ Այն գրվել է Կաֆայում 1434 թվականին և կշռում է ընդամենը 1222345 գրամ (1 թերթ)։ Տարվա տոնակարգը ցույց տվող գիրք է հայ եկեղեցում։ Հետագայում տոնացույց են ներառել նաև յուրաքանչյուր տոնին պաերը։ 
2023թվականին տոնացույցի երկրորդ հատորում ամփոփել է յուրաքանչյուր տարվա համապատասխան փոփոխությունները, որոնց հիման վրա սկսել են ամենամյա օրացույցներ հրատարակվել Էջմիածնում, Կոստանդնուպոլսում և Երուսաղեմում։
Միլենիում կամուրջ (Գեյթսհեդ)

Անվան այլ կիրառումների համար տե՛ս՝ Միլենիում կամուրջ (այլ կիրառումներ)Հազարամյակի կամուրջ (անգլ.՝ Gateshead Millennium Bridge), կամուրջ Թայն գետի վրա, միացնում է Գեյսթհեդ և Նյուքասլ-ափոն-Թայն քաղաքները (Հյուսիսային Անգլիա), աշխարհում առաջին հակվող կամուրջը։


== Պատմություն ==
կամրջի նախագծի հեղինակները ճարտարապետներ Ուիլքինսոնն ու Էյրն են. նրանց նախագիծերը հաղթել է 1996 թվականին անցկացված մրցույթում։ Վերջինս հայտարարվել էր Գեյթսհեդի քաղաքային խորհրդի կողմից։ Ճարտարապետների առաջադրանքն էր ստեղծել և կառուցել հեծանվային և մարդկանց համար նախատեսված կամուրջ, որը չէր խանգարի խոշոր նավերին անցնել Թայն գետով։ Կառուցված կամուրջը աշխարհում առաջին «հակվող» կամուրջն է դարձել։
Հազարամյակի կամրջի շինարարությունը մասշտաբային ճարտարագիտական նախագիծ էր 40 միլիոն դոլար բյուջեով. նախագիծն իրագործում էր ավելի քան երկու տարի։
2001 թվականի սեպտեմբերին կամուրջը հանձնվել է շահագործման։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Gateshead Council page Archived 2012-04-26 at the Wayback Machine. // gateshead.gov.uk.
Construction photographies // ejayar.ndo.co.uk.
Gateshead Millennium Bridge, Tyneside(չաշխատող հղում) // gifford.uk.com.
Gateshead Millennium Bridge by Sándor Kabai.
Видео: поворот моста // YouTube.
Գլինկի (այլ կիրառումներ)

Գլինկի, կարող է վերաբերել՝

Գլինկի - գյուղ Ռուսաստանի Ռյազանի մարզի Միխայլովսկի շրջանի կազմում։
Գլինկի - գյուղ Ռուսաստանի Ռյազանի մարզի Միխայլովսկի շրջանի կազմում։
Գլինկի - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Գլինկի - գյուղ Ռուսաստանի Սմոլենսկի մարզի Տյոմկինսկի շրջանի կազմում։
Գլինկի - գյուղ Ռուսաստանի Ռոստովի մարզի Ռոդիոնովո-Նեսվետայսկի շրջանում
Սան Վիտո դեի Նորմաննի

Սան Վիտո դեի Նորմաննի  (իտալերեն՝ San Vito dei Normanni), կոմունա Իտալիայում։ Գտնվում է Ապուլիա մարզում՝ Բրինդիզի գավառում։ Բնակչությունը կազմում է 19 817 մարդ, բնակչության խտությունը կազմում է 301 մարդ/կմ²։ Զբաղեցնում է 66 կմ² մակերես։ Փոստային ինդեքս՝ 72019, հեռախոսային կոդ՝ (+39) 0831։
Կոմունայի հովանավոր սուրբն է Սուրբ Վիտուսը։ Տոնը նշվում է հունիսի 15-ին։


== Ժողովրդագրություն ==
Բնակչության աճ։


== Կապի տվյալներ ==
Հեռախոս։ 0831 955201
Էլեկտրոնային փոստ։ gabinettosindaco@comune.sanvitodeinormanni.br.it
Պաշտոնական կայք՝ http://www.comune.sanvitodeinormanni.br.it


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Պորտուգալական գոթիկա

Պորտուգալական գոթիկա, ոճ և Պորտուգալիայում գոթական ճարտարապետության զարգացման ժամանակաշրջան։ Քաղաքական տեսանկյունից այն Պիրենեյան թերակղզու մավրերի կառավարումից ազատման ժամանակաշրջանն էր։ Պորտուգալիայում ռեկոնկիստան անցավ և ավարտվեց ավելի շուտ, քան Իսպանիայում։ 12-13-րդ դարերում ազատագրված հողերի վրա ակտիվ եկեղեցական կառուցումներ սկսվեցին։ Ռոմանական արվեստը, որը նախորդում էր գոթիկային, հիմնականում տարածվել է ֆրանսիական կրոնական զարդարանքների ազդեցությամբ։
Պորտուգալիայում գոթիկայի տարբեր նշանակալի գործերից է Սանտա Մարիա դե Ալկոբասա վանքը (1190—1220)։ Մայր տաճարը վերակառուցվել է XVII-XVIII-րդ դարերում, և նրա ներքին ձևը կարծես աղավաղվել է։ Այնուհետև Դինիշ Առաջինի թագավորության ժամանակ գոթական ավանդույթնեով կառուցումը շարունակվել է։ Դա Պորտուգալիայում մշակույթի ծաղկման ժամանակաշրջանն էր։ 1383 թվականին դադարում է գոյություն ունենալ բուրգունդական արքայատոհմը, սկսվում է մեծ ֆեոդալների ապստամբությունը։ 1383 թվականին Ալժուբատորի ճակատամարտի ժամանակապստամբությունը ճնշվել է, ինչի կապակցությամբ կառուցվել է Սանտա Նարիա դի Վիկտորիա մայր տաճարը Բատալյե տաճարում։ Այն նույնպես պորտուգալական գոթիկայի նշանակալի գործերից է։ Հեղինակներն են Դոմինգիշը ր Ուգեն։
Ի տարբերություն իսպանական գոթիկայի` պորտուգալական տաճարներում նկատվում էր մեծ տարածական տատանումներ ինտերիերում։ Սակայն միաժամանակ տաճարի ներքին մասերը չեն տարբերվում ընդգծված ուղղահայացությամբ, այլ մնում են գետնամերձ, ինչպես իսպանականները։ Հարևան այս երկրների մշակույթները շատ ընդհանուր բաներ ունեն։


== Պատկերասրահ ==

		
		
		
		
		
		
		
		
		
		
		
		
		
		
		


== Տես նաև ==
Գոթական ճարտարապետություն
Ռոմանական ճարտարապետություն
Յակիմանսկայա Սլոբոդա

Յակիմանսկայա Սլոբոդա (ռուս.՝ Якиманская Слобода), գյուղ Ռուսաստանի Վլադիմիրի մարզի Մուրոմ քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շչեպկինյան անտառ

Շչեպկինյան անտառ, հատուկ հսկողության տակ գտնվող տարածք։ Համարվում է Դոնի Ռոստովի բնության ամենամեծ հսկվող հատվածը։
Անվանվել է Շչեպկինյան դաշտավայրի անունով։ Դրանից բացի, որոշ տվյալների համաձայն, Շչեպկինյան անտառն անվանվել է մոտակա բնակավայրերից մեկի` Շչեպկին գյուղի անունով։ Անտառը ձգվում է հյուսիսից հարավ` 4 կմ, արևմուտքից արևելք`4-4.5 կմ։


== Պատմություն ==

20-րդ դարի սկզբին Ռոստովի մարզի տարածքում, Շչեպկին գյուղի շրջակայքում տարբեր ծառատեսակներ տնկելու որոշում ընդունվեց։ Դա էլ հանդիսացավ Շչեպկինյան անտառի նախապատմությունը։ Հայտնի է, որ ծառատունկը պետք է իրականացվեր բնությունը հարստացնելու և կենդանական աշխարհին ավելի հարմարավետ ապաստան տալու նպատակով, բայց տնտեսության անկման պատճառով մտահղացումը չիրականացավ։ Մնացին անտառածածկ հատվածներ, որոնք հիացնում են իրենց գեղեցկությամբ։
Շչեպկինյան անտառը համարվում է քաղաքի եզրագծի մոտ գտնվող ամենամեծ արհեստական անտառը։ Դոնի Ռոստովի բնակիչները շատ են սիրում Շչեպկինյան անտառում նշել տոները։ Տոների անցկացմանը զուգահեռ, այստեղ կազմակերպվում են տարբեր խաղեր, փեյնթբոլի մրցումներ, ավտոմրցաշարեր։


== Աշխարհագրություն ==
Շչեպկինյան անտառը գտնվում է Դոնի Ռոստովի հյուսիսարևմտյան հատվածում։ Անտառի տարածքում կա 2 մեծ հոր, որոնցից մեկը լցված է ջրով։ Այդ հորում լողալն արգելվում է։ Անտառի արևելքում կա արհեստական լիճ, որն առաջացել է Մեծ Կամիշևախա և Տեմերնիկ գետերի վտակների հետևանքով։


== Բնություն ==
Ջրով լված հորի մեջ բազմացվում են ձկներ`արծաթագույն կարաս, ավազային ցլիկաձուկ, ինչպես նաև խեցգետին։ Անտառի կենդանական աշխարհը հարուստ է, կան եղնիկներ, աղվեսներ, նապաստակներ, վարազներ, փասիաններ, կաքավներ, ձկնկուլներ և այլն։ Շչեպկինյան անտառի տարածքում որսն արգելվում է։ Ձկնորսության համար թույլտվություն հարկավոր չէ։


== Ծանոթագրություններ ==
Գորբատով (Բոկովսկի շրջան)

Գորբատով (ռուս.՝ Горбатов), գյուղակ (խուտոր) Ռուսաստանի Դաշնության Ռոստովի մարզի Բոկովսկի շրջանում։ Մտնում է Բոկովսկի գյուղական համայնքի կազմի մեջ։
Մոտոցիկլային սպորտ

Մոտոցիկլային սպորտ, ճանապարհային և սպորտային մոտոցիկլետներ վարելու մրցումներ։ Անցկացվում են յուրաքանչյուր դասի մոտոցիկլետի համար առանձին-առանձին։ Մոտոցիկլային սպորտի
ձևերից են․ խճուղային-գծային մրցարշավ, խճուղային օղակաձև մրցարշավ (1,5 կմ-ից ավելի փակ երթուղով), մոտոցիկլետային կրոս (կտրտված տեղանքով, 1,5—5 կվ օղակաձև փակ երթուղով), մոտոցիկլետային բազմամարտ (մինչև 6 օր տևող մրցումներ), տրեկային մրցարշավ (սպիդվեյ, մարզադաշտի խարամածածկ կամ սառցապատ ուղիներով), ձևավոր վարում (արհեստական արգելքներով մրցահրապարակում), ռեկորդներ սահմանելու մրցավազք (տվյալ դասի մոտոցիկլետի առավելագույն արագության զարգացմանը նպաստող երթուղով), մոտոբոլ (մոտոցիկլետավարների թիմային խաղ գնդակով),անցկացվում են նաև մոտոռալլի, մոտոկողմնորոշում ևն։ Ռուսաստանում առաջին պաշտոնական մոտոմրցարշավը տեղի է ունեցել 1898 թվականին, Պետերբուրգի մերձակայքում։ Միջազգային մոտոցիկլետային ֆեդերացիան (ՖԻՄ) հիմնվել է 1904 թվականին։ 
Մոտոցիկլային սպորտը զարգացած է բազմաթիվ երկրներում։ Աշխարհի առաջնություններ խաղարկվում են բազմամարտի՝ 1913 թվականից, խճուղային օղակաձև մրցարշավի՝ 1949 թվականից, մոտոկրոսի՝ 1957 թվականից, տրեկային մրցարշավի (1949 թվականից խարամուղային, 1966 թվականից՝ սառցապատ ուղիներով)։
Հայաստանում տարածվել է 1930-ական թվականներին, ավտոմոտոսպորտի ֆեդերացիան ստեղծվել է 1961 թվականին։ Ամեն տարի անցկացվել են հանրապետական չեմպիոնատներ և ձմեռային առաջնություններ։
Մարկեմ (Կանադա)

Մարկեմ (անգլ.՝ Markham) Յորք համայնքի (Օնտարիո նահանգ) ինը կոմունաներից ամենամեծը, որի բնակչություն կազմում է 301․000 բնակիչ (2011 թվական), տարածքը՝ 211 կմ²։ Մարկեմի քաղաքապետարանը միավորում է չորս կոմունաներ՝ Մարկեմ, Յուիոնվիլլ, Միլլիկեն և Տորնհիլլ, որոնք գտնվում են Տորոնտոյից հյուսիս՝ Մեծ Տորոնտո ագլոմերացիայի կենտրոնում։ Մարկհեմը աճող համայնք է՝ ինտենսիվորեն զարգացող բնակարանային շինարարությամբ և բիզնեսով, լավ դպրոցներով, զբոսայգիներով և հանգստի գոտիներով։ Մարկեմը բաղկացած է մի շարք փոքր քաղաքներից, ֆերմերային տնտեսություններից և մեծ քաղաքից, որտեղ տեղակայված են այնպիսի կորպորացիաների գլխամասային գրասենյակներ, ինչպիսիք են IBM-ը և American Express-ը։ Մարկեմը նաև հայտնի է որպես «Բարձր տեխնոլոգիաների կանադական մայրաքաղաք»։ Քաղաքն իրեն դրսևորում է որպես Հյուսիսային Ամերիկայի լավագույն տեղը՝ բարձր տեխնոլոգիական բիզնեսներ հիմնելու և ղեկավարելու համար։
Մունիցիպալիտետ անվանվել է ի պատիվ Յորքի արքեպիսկոպոս Ուիլյամ Մարկեմի՝ իր ընկերոջ՝ լեյտենանտ նահանգապետ ՕՆտարիո Ջոն Սիմկոյի կողմից։


== Աշխարհագրություն ==


=== Կլիմա ===
Մարկեմը սահմանակից է Տորոնտոյին և ունի նույն կլիման։ Միջինում Մարկեմում ջերմաստիճանը սովորաբար 1-2 °C-ով ցածր է, քան Տորոնտոյի կենտրոնում։


== Տեսարժան վայրեր ==
Հիսուսի վերափոխման տաճար՝ ներկայումս չգործող սլովակական հունա-կաթոլիկ տաճար։


== Տեղական ԶԼՄ ==
Markham Economist and Sun - տեղական թերթ, սեփականատերը՝ Metroland Publishing
The Liberal - serving Thornhill and Richmond Hill
MarkhamOnline.com - Համայնքի առցանց կայք
The York Region Business Times - բիզնես նորություններ
York Region Media Group - Առցանց նորություններ
North of the City - Յորք շրջանի ամսագիր
Rogers Cable 10 - Յորք շրջանի տեղական հասրակական հեռուստակայան, Սեփականատերը՝ Rogers Media
The Cornell Crier - տեղական նորություններ և ապրելակերպ


== Քույր քաղաքներ ==
 Քերի, ԱՄՆ
 Նյորդլինգեն, Գերմանիա
 Պերլենդ, ԱՄՆ
 Հուանդու, Ճապոնիա
 Ուհան, Ճապոնիա
 Լաս Պինյանս, Ֆիլիպիններ


== Ծանոթագրություններ ==
Երկանդամ

Երկանդամ (լատ.՝ bis- երկու անգամ, nomen-անուն), բազմանդամի հատուկ դեպք երբ այն բաղկացած է երկու միանդամներից։ Օրինակ՝

  
    
      
        a
        +
        b
        ,
         
        a
        −
        b
        ,
         
        
          a
          
            2
          
        
        +
        
          b
          
            2
          
        
        ,
         
        3
        b
        −
        4
        
          b
          
            3
          
        
      
    
    {\displaystyle a+b,\ a-b,\ a^{2}+b^{2},\ 3b-4b^{3}}
  Աստիճաններ հաշվելու համար օգտագործվում է Նյուտոնի երկանդամի բանաձևը։ Օրինակ քառակուսի աստիճանի համար.

  
    
      
        (
        a
        +
        b
        
          )
          
            2
          
        
        =
        
          a
          
            2
          
        
        +
        2
        a
        b
        +
        
          b
          
            2
          
        
      
    
    {\displaystyle (a+b)^{2}=a^{2}+2ab+b^{2}}
  Բացի սրանից օգտագործվում են այլ բանաձևեր.

  
    
      
        (
        a
        x
        +
        b
        )
        (
        c
        x
        +
        d
        )
        =
        a
        c
        
          x
          
            2
          
        
        +
        (
        a
        d
        +
        b
        c
        )
        x
        +
        b
        d
      
    
    {\displaystyle (ax+b)(cx+d)=acx^{2}+(ad+bc)x+bd}
  
  
    
      
        (
        a
        +
        b
        )
        (
        a
        −
        b
        )
        =
        
          a
          
            2
          
        
        −
        
          b
          
            2
          
        
      
    
    {\displaystyle (a+b)(a-b)=a^{2}-b^{2}}
  


== Տես նաև ==
Դիֆերենցիալ երկանդամ
Նյուտոնի երկանդամ


== Գրականություն ==
Բրոքհաուսի և Էֆրոնի հանրագիտարանային բառարան Archived 2017-02-20 at the Wayback Machine.
Կոպանի (այլ կիրառումներ)

Կոպանի, կարող է վերաբերել՝

Կոպանի - ավան, Ուկրաինայի Նիկոլաևի մարզի Կազանկայի շրջանում
Կոպանի - գյուղ, Ուկրաինայի Դոնեցկի մարզի Դոբրոպոլսկի շրջանում
Կոպանի - գյուղ, Ուկրաինայի Խարկովի մարզի Լոզովայայի շրջանում
Կոպանի - գյուղ, Ուկրաինայի Կիրովոգրադի մարզի Զնամենկայի շրջանում
Կոպանի - գյուղ, Ուկրաինայի Ղրիմի Ինքնավար Հանրապետության Ջանկոյի շրջանում
Կոպանի - գյուղ, Ուկրաինայի Նիկոլաևի մարզի Դոմանյովկայի շրջանում
Փետրավոր ամպեր

Փետրավոր ամպեր, առանձին, բարակ, թելանման ամպեր՝ սպիտակ բարակ թելիկների կամ գորշ ձգված շարքերի և կտորտանքների (հաճախ փետրաշարքերի) տեսքով, երբեմն դասավորվում են շերտերով, որոնք հատում են երկնակամարը միջօրեականների նման և հեռանկարի շնորհիվ թվում են հորիզոնի հակառակ երկու կետերում հատվող (առավել հաճախ հարավ-արևմուտք և հյուսիս-արևելք)։ Վաղորդյան և մայրամուտի ժամերին փետրավոր ամպերը ձեռք են բերում վարդագույն կամ ոսկեգույն երանգներ։
Փետրավոր ամպերի մասնիկների՝ սառույցի բյուրեղիկների որոշակի կողմնորոշման դեպքում կարող է դիտվել այնպիսի օպտիկական երևույթ, ինչպիսին է կլոր-հորիզոնական աղեղը։
Փետրավոր ամպերը պատճառ են հանդիսանում այնպիսի օպտիկական երևույթի, ինչպիսին է հալոն։ Սառույցի բյուրեղիկները, ինչից բաղկացած են դրանք, անդրադարձնում են Արևի և Լուսնի լույսը, ստեղծելով տեսողական պատրանք՝ ամենաբազմազան ձևերի և երանգավորումների տեսքով, որոնցից հաճախակի հանդիպողներն են պսակները, աղեղները, սյուները, տարբեր խաչաձև կառուցվածքներ, «կեղծ արեգակներ» և այլն։
Թելիկաձև փետրավոր ամպերը կառուցված են թելիկներից՝ ծռմռված կամ քիչ թե շատ ուղղաձիգ․  նրանց տարատեսակները՝ ճանկաձև (կեռիկներով և պարույրներով ավարտվող ստորակետների տեսքով), ողնաշարաձև (իր տեսքով ձկան կմախք հիշեցնող) և խճճված (խիստ ծռմռված թելիկավոր)։
Խիտ փետրավոր ամպերը նվազ թափանցիկ են և բնութագրվում են թեթև գորշավուն երանգով․ առանձնացնում են տարատեսակներ՝ բամբակաձև (փոքրիկ պարուրակների ձևով) և ձևավորված ձուլարաններից (կույտավոր անձրևային ամպերի վերին մասերից)։
Փետրավոր ամպերը դիտվում են վերին ներքնոլորտում և կապված են այս շերտի վերամբարձ և ալիքային շարժումների հետ, ներքին սահմանի բարձրությունը մեղմ լայնություններում 6-12 կմ է, արևադարձներում՝ մինչև 16-18 կմ, անդրբևեռային շրջաններում՝ 4-8 կմ։ Ավելի հաճախ հաստությունը կազմում է 0,5-2 կմ։ Բաղկացած են սառցե բյուրեղիկներից, նրանց ջրայինությունը գր/մ3-ի մեկ հարյուրերորդից մեկ հազարերորդ մասով է։ Փետրավոր ամպերում օդանավերի սառցակալումը բացառվում է,մրրկային շարժումը (տուրբուլենտությունը) թույլ է (բացառությամբ այն ամպերի, որոնք կապված են շթային հոսանքների հետ)։ Փետրավոր ամպերի շերտում երկար թռիչքի ժամանակ կարող է դիտվել օդանավերի էլեկտրականացում։
Փետրավոր ամպերը երկրի մակերևույթ հասնող տեղումները չեն առաջացնում։ Փետրավոր ամպերի հետ կատարվող օպտիկական երևույթները հազվադեպ են կապ ունենում նրանց մասնատվածության հետ։ Աստղերի մեծամասնությունը գիշերը տեսանելի են փետրավոր ամպերից, բացառությամբ ամպերի առանձին, ավելի խիտ շերտերից։
Ի տարբերություն փետրավոր-շերտավոր ամպերի, փետրավոր ամպերը անգամ փոքր չափով չեն առաջացնում համատարած խիտ ծածկույթ։ Հնարավոր է շփոթել փետրավոր ամպերը բարձր-կույտավոր ամպերի թափվող շերտերի հետ (Ac vir), բայց փետրավոր ամպերի թելանման կառուցումը պահանջում է նշանակալի ժամանակահատված և ունի քիչ թե շատ հորիզոնական ուղղություն, միևնույն ժամանակ ինչպես Ac vir-ի մոտ տեղումների թելիկավոր շերտերը համեմատաբար կարճ են և ամպի հիմնական մասից ուղղված են ներքև։ Ճանկաձև փետրավոր ամպերը հաճախ կապված են տաք մթնոլորտային ճակատի կամ օկլյուզիայի ճակատի ամպային համակարգի առաջնային մասի հետ։

		
		


== Գրականություն ==
«Облака»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Արտաքին հղումներ ==
Meteoweb.ru — Мир облаков — Атлас облаков: перистые облака (Cirrus, Ci)
Աստերոիդների ցանկ (99101-99200)

Աստերոիդների ցանկ (99001-99100)  • Աստերոիդների ցանկ  • Աստերոիդների ցանկ (99201-99300)
 Աստերոիդների ցանկ (99001-99100)  • Աստերոիդների ցանկ  • Աստերոիդների ցանկ (99201-99300)


== Աղբյուր ==
«Discovery Circumstances: Numbered Minor Planets (95001)-(100000)»։ www.minorplanetcenter.net
Յոպոլո Ջանկակսիո

Յոպոլո Ջանկակսիո (իտալերեն՝ Joppolo Giancaxio), կոմունա Իտալիայում, Սիցիլիա մարզի Ագրիջենտո գավառում։
Բնակչությունը կազմում է 1220 մարդ, բնակչության խտությունը կազմում է 64 մարդ/կմ²։ Զբաղեցնում է 19 կմ² մակերես տարածք։ Փոստային ինդեքսն է՝ 92010։ Հեռախոսային կոդը՝ 0922։
Քաղաքի հովանավորն է սուրվ Իոսիֆը։


== Ժողովրդագրություն ==
Բնակչության աճը։


== Կոմունային վարչակազմ ==
Հեռախոսահամար։ 0922 631047
Գլխավոր կայք։ http://www.comune.joppologiancaxio.ag.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ճառընտիր (3300)

Ճառընտիր (3300), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3300 թվի տակ։ Ձեռագիրը գրվել է 18-րդ դարի 1834 թվականին Պետրոս Զաքարյան գրիչի կողմից Ֆիլիպէում։ Ստացողը եղել է Մարտիրոս վարդապետը։ Գրված է թղթի վրա, որը ունի 20,5×13,7 չափս։ Ձեռագիրը կազմված է 224 թերթից։ Գրված է երկսյուն և միասյուն, բոլորգրով և նոտրգրով։ Կազմը` կաշեպատ տախտակ դրոշմազարդ։ Հիշատակարաններ՝ նախագաղափար՝ 179թ (1317 թ.), գրչի՝ 179թ, 193տ (1834թ.), ստացողի՝ 106թ, հետագայի՝ 1դ (1874թ.) կնիք՝ 1դ (1867թ.,Յովյ.Արծրունի, 1874թ., Յովհ Գրիգոորեան)։


== Բովանդակություն ==
Պատմութիւն հանդերձից, պատկերին և սքանչելեաց Քրիստոսի։
Պիղատոսի թուղթ առտիրելո ճառք, խրատք (Յովհ. Մանդակունի, Ոսկեբերան, Յակ. Սրճեցի, Եփրեմ, Եպիփամ Կիպրատցի, Եղիշե, Իդնատիոս վրդ., Տիտոս եպս, Վարդ. Այգեկցի, Սևերիանոս), Գր, Արծրունեաց եպս-ի թուղթ, Վարք Մարիամու եգիպտացւոյ։
Ի Մեկնութենէ Ղուկասու։
Մովս Խորենացւոյ Ներբողեան Հռիփսիմեանց։
Յակ. Նալեան Կտակ մեծի ուրբաթու, Ողբ (նաև. Հայատառ Թուրքերեն), Պօղ. Ադրիանապոլսեցւոյ Հաւաքմունք ի գործոց Յովյ. Երզնկացւոյ։


== Ծանոթագրություններ ==
Կոմա (այլ կիրառումներ)

Կոմա, կարող է վերաբերել՝

Կոմա - կոմատոզ վիճակ, կյանքին վտանգ սպառնացող վիճակ, որը բնորոշվում է գիտակցության կորստով, արտաքին գրգիռների հանդեպ ռեակցիայի թուլացմամբ կամ բացակայությամբ, ռեֆլեքսների մարմամբ մինչև լրիվ անհետանալը, շնչառության խորության և հաճախականության, ջերմակարգավորման խանգարմամբ, անոթային տոնուսի փոփոխություններով, պուլսի դանդաղեցմամբ կամ հաճախացմամբ
Կոմա - գետ Ռուսաստանում, Մեզենի վտակը
The Sun

«Սան» (անգլ.՝ The Sun «Արև»), 1964 թվականին հիմնադրված բրիտանական թաբլոիդ։ 2011 թվականի հունիսի դրությամբ՝ լրագրի տպաքանակը կազմել է 2 806 746 օրինակ։ Հրատարակվում է Մեծ Բրիտանիայում և Իռլանդիայում։ Միջինում օրական լրագիրը կարդում է մոտավորապես 7,7 միլիոն մարդ, որոնցից 56 %-ը տղամարդիկ են, 44 %-ը՝ կանայք։ Պատկանում է «News Corporation» մեդիահոլդինգին։
2013 թվականի օգոստոսի 1-ին թերթի պաշտոնական կայքում ներկայացվել է թերթի բովանդակության վճարովի հասանելիություն։ Մինչ այդ կայքն ամսական այցելել է 30 միլիոն ընթերցող, վճարովի տարբերակի ներմուծումից հետո նրանցից մնացել է միայն 225 հազարը։ Սրա հետ կապված՝ 2015 թվականի նոյեմբերին կայքը նորից դարձել է անվճար։


== Բովանդակություն ==
«Սան» թերթը լայնորեն հայտնի է աստղերի կյանքի մասին պատմություններով, այդ թվում՝ սկանդալային և պրովոկացիոն, ինչպես նաև զվարճանքների արդյունաբերության մասին լուրերով (փոփ երաժշտության, հեռուստատեսային սերիալների և այլնի մասին պատմություններ և լուրեր)։
Թերթի երկրորդ էջում տպագրվում են քաղաքականության մասին նյութեր։
Թերթի երրորդ էջում պարբերաբար տպագրվում է 18-27 տարեկան մոդել աղջկա տոպլես լուսանկարը։ Երրորդ էջի այդ ձևաչափը 1970 թվականից ի վեր դարձել է թերթի ավանդական առանձնահատկությունը։
Թերթը մեծ ուշադրություն է տրամադրում սպորտային թեմատիկային, հատկապես, ֆուտբոլին։


== Սկանդալներ ==
2012 թվականի փետրվարի 11-ին բրիտանական ոստիկանությունը «Էլվեդեն» գործողության հետևանքով ձերբակալել է թերթի 5 աշխատակիցների։ Նրանք կասկածվում են նորություններ հավաքելու ապօրինի եղանակների համար, այդ թվում՝ կաշառք ստանալու և ոստիկանության աշխատակիցներին կաշառելու համար։


== Ծանոթագրություններ ==


== Գրականություն ==
Torin Douglas Forty Years of the Sun // BBC. — 14.09.2014. (անգլ.)


== Արտաքին հղումներ ==
Պաշտոնական կայք(անգլ.)
Ցել (Վերին Պֆալց)

Անվան այլ կիրառումների համար տե՛ս՝ Ցել (այլ կիրառումներ)Ցել (գերմ.՝ Zell), կոմունա Գերմանիայում, Բավարիա երկրամասում։
Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում։ Բնակչությունը կազմում է 1833 մարդ, տարածքը՝ 32,93 կմ² (2010 թվականի դեկտեմբերի 31-ի տվյալներով)։ Պաշտոնական կոդը՝  09 3 72 ։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Տանձուտ (Կաղզվանի գավառ)

Տանձուտ, գյուղ Արևելյան Հայաստանում, նախկին Կարսի մարզի Կաղզվանի գավառում։


== Պատմություն ==
1918-1920 թվականներին տեղի հայ բնակչությունը գաղթել և վերաբնակվել է Երևանի նահանգի գյուղերում։


== Ծանոթագրություններ ==
Ակթաշ (Ամասիայի գավառ)

Անվան այլ կիրառումների համար տե՛ս՝ Ակթաշ (այլ կիրառումներ)Ակթաշ, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ջեյ Կուկ

Ջեյ Կուկ (անգլ.՝ Jay Cooke, օգոստոսի 10, 1821(1821-08-10), Sandusky, Օհայո, ԱՄՆ - փետրվարի 16, 1905(1905-02-16) կամ փետրվարի 18, 1905(1905-02-18), Ogontz, Ֆիլադելֆիա, Փենսիլվանիա, ԱՄՆ), ամերիկացի ֆինանսիստ, որը  Քաղաքացիական պատերազմի ժամանակ աջակցել է հյուսիսային 24 նահանգների դաշնությանը, ինչպես նաև օգնել է ԱՄՆ-ի հյուսիս-արևմուտքում երկաթգծերիի զարգացմանը։ 
Կոլումբիայի շրջանի առաջին նահանգապետ Հենրի ԴԵվիդ Կուկի ավագ եղբայրն էր։


== Կենսագրություն ==
Կուկը ծնվել է Օհայո նահանգի Սանդասկի քաղաքում։ Էլևտերոս և Մարթա Կուկերի ավագ որդին էր։ 1838 թվականին Ջեյը  մեկնել է Ֆիլադելֆիա, որտեղ դարձել է «E. W. Clark & Co.» բանկային ընկերության ծառայող, իսկ ավելի ուշ՝ 1842 թվականին, դարձել է գործընկեր։ Քաղաքացիական պատերազմի սկզբից ընդամենը մի ամիս առաջ, 1861 թվականի հունվարի մեկին, հիմնադրել  է «Ջեյ Կուկ և ընկերություն» բանկային ընկերությունը (անգլ.՝ Jay Cooke & Company)։ Պատերազմի առաջին ամիսներին Կուկն աշխատել է քաղաքային գանձապահ Սալմոն Չեյզի հետ։ Նրանց համագործակցությունն այնքան հաջող էր, որ Չեյզը ֆինանսիստին հանձնարարել է տարածել պետական պարտատոմսեր։ Ավելի վաղ գանձապետարանը փորձել էր վաճառել դրանք, սակայն դա նրան չէր հաջողվել։ Ջեյը պարտատոմսերի մասին տեղեկությունը տարածելու համար օգտագործել է 2500 գործակալ, որոնք ճանապարհորդել են տարբեր նահանգներով և նույնիսկ հարավային քաղաքներով, որոնք այդ ընթացքում անցել են դաշնության վերահսկողության տակ։ Միևնույն ժամանակ Ջեյ Կուկը աջակցություն է ստացել հյուսիսային թերթերի մեծ մասից, գովազդ գնելով տարբեր գործակալությունների միջոցով։
Կուկն ազդեցություն է ունեցել ազգային բանկերի ստեղծման վրա և հիմնել է այդպիսի մեկը Վաշինգտոնում, և ևս մեկը՝ Ֆիլադելֆիայում։
1865 թվականի առաջին ամիսներին կառավարությունը նորից է դիմել Կուկին այն բանի համար, որ նա տարածի նոր պարտատոմսեր։ Ջեյը գործակալներ է ուղարկել հեռավոր գյուղեր, և նույնիսկ արևմուտքի մեկուսացված հանքեր, որպեսզի տեղական թերթերը գրեին նոր պարտատոմսերի մասին։ Դրա հաշվին Հյուսիսի բանակը համալրվել է մինչև պատերազմի ավարտը։
Պատերազմից հետո Կուկը հետաքրքրվել  է հյուսիս-արևմուտքի զարգացմամբ, և 1870-ական թվականներին նրա ընկերությունը ֆինանսավորել է Հյուսիսային խաղաղօվկիանոսյան երկաթգծի շինարարությունը։ Ջեյն ուզում էր Դուլութը դարձնել նոր Չիկագո։ Դրա համար նա որոշել  է այն երկաթգծով կապել Խաղաղ օվկիանոսի հետ, որ դրա միջոցով ապրանքը Դուլութով հասնի մինչև Մեծ լճեր։ Սակայն ընկերությունը չէր հաշվարկել իր կապիտալը, ինչը 1873 թվականի «Բորսային անկման» ժամանակ ստիպել է նրան դադարեցնել վճարումները, իսկ Ջեյ Կուկին՝ հասցրել սնանկության։
1880 թվականին Կուկը ներդրում է կատարել Յուտայի արծաթի հանքերում, ինչը նրան թույլ է տվել նորից հարստանալ։


== Ծանոթագրություններ ==
413

413 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 413 թվականն է, 
V դարի 13-րդ տարին։


== Դեպքեր ==


== Ծնունդներ ==


== Մահեր ==
Բուրանգուլովո (գյուղ, Ուչալինսկի շրջան)

Անվան այլ կիրառումների համար տե՛ս՝ ԲուրանգուլովոԲուրանգուլովո (ռուս.՝ Бурангулово, բաշկիրերեն՝ Буранғол), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 83 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աշերի սկավառակագրություն

Ամերիկացի R&B երգիչ Աշերը թողարկել է 8 ստուդիական ալբոմ, 9 հավաքածու երգերի ալբոմ, 2 մինի ալբոմ և 58 սինգլ։


== Ալբոմներ ==


=== Ստուդիական ալբոմներ ===


=== Հավաքածու ալբոմներ ===


=== Մինի ալբոմներ ===


== Սինգլներ ==


=== Սեփական սինգլներ ===


=== Մասնակցությունը ուրիշների սինգլներում ===


== Արտաքին հղումներ ==
Աշերի պաշտոնական կայք
ԱՄՆ հանրային աշխատանքների վարչություն

ԱՄՆ հանրային աշխատանքների վարչություն (1935-1943), անկախ դաշնային գործակալություն, որը ստեղծվել է 1935 թվականին ԱՄՆ նախագահ Ֆրանկլին Դելանո Ռուզվելտի նախաձեռնությամբ, և որը առաջատար ուժ է դարձել միլիոնավոր գործազուրկների աշխատանքի տեղավորման համակարգում (հիմնականում՝ ոչ որակավորում ունեցող տղամարդկանց)։ Հասարակական նշանակալի աշխատանքների տակ ենթադրվում էր հասարակական շենքերի կառուցում, ավտոճանապարհների կառուցում, մարզադաշտերի, ամբարտակների, օդանավակայանների կառուցում։


== Պատմություն ==
[[
ԱՄՆ Կոնգրես]]ի առջև ելույթ ունենալով 1935 թվականի հունվարին՝ Ռուզվելտի մերձավոր զինակից Հարրի Գոպկինսը հայտարարել է, որ վարչակազմը մտադիր է նախագծում ներգրավել մինչև 3,5 միլիոն մարդու այն մարդկանց թվից, որոնց տնտեսական վիճակը հատկապես ծանր է եղել։
Ծրագրին անհատական մասնակցության իրավունք ստանալու համար դիմումատուն պետք է ԱՄՆ քաղաքացի լիներ 18 տարեկանից ոչ պակաս, աշխատունակ, գործազուրկ, ինչպես նաև ունենար կարիքավոր անձի վկայական, որը հաստատվում է գործակալության տեղական բաժանմունքի կողմից։


== Գործակալության կազմ ==
1935-1939 թվականներին վարչակազմը գլխավորել Է Հարի Լոյդ Գոպկինսը։


== Արդյունքներ ==
Ընդհանուր առմամբ հասարակական աշխատանքներում զբաղվածների թիվը, որոնք կազմակերպել է հանրային աշխատանքների վարչությունը (WPA) 1930-ականների երկրորդ կեսին և 1940-ականների սկզբին ԱՄՆ-ում հասել է 4 միլիոնի։ Հաշվի առնելով պետական աշխատանքներում ներգրավված ընտանիքների անդամներին՝ մինչև 20 միլիոն ամերիկացիներ բարելավել են իրենց կենսապայմանները։ Կառուցվել է ավելի քան մեկ միլիոն կիլոմետր ճանապարհ և տասնյակ հազարավոր կամուրջներ ամբողջ երկրում։ Միացյալ Նահանգների գրեթե յուրաքանչյուր համայնքում հայտնվել է նոր դպրոց, կամուրջ կամ զբոսայգի։ Նախագծի շրջանակներում կառուցվել են, մասնավորապես, ԱՄՆ նախագահ Քեմփ Դևիդի (1935-1938) քաղաքամերձ նստավայրը, Սան Ֆրանցիսկոյի «Ոսկե դարպասներ» կամուրջը (1933-1937), Գրիֆիտի աստղադիտարանը (1933-1935)։
Քննադատները WPA-ին մեղադրել են պետական միջոցների անմիտ փոշիացման մեջ, որոնք օգտագործվում են որպես թաքնված գործազրկության նպաստ։ Նաև հանդիմանել են ծրագրի նախաձեռնողներին՝ դեմոկրատական կուսակցության տեղական ղեկավարներին և նրանց հավատարիմ ընտրողներին աջակցելու ձգտման համար։


== Ծանոթագրություններ ==


== Արտաքին հղումներ ==
«Ռուզվելտի նոր դասընթացը. փորձ և դասեր»։ Historicus.ru։ Վերցված է 2016-02-25 շ
Ստարի Վոլչինեց

Ստարի Վոլչինեց (ուկրաիներեն՝ Старий Вовчинець), գյուղ Ուկրաինայի Չեռնովցիի մարզի Գլիբոկայայի շրջանում։
2001 թվականի տվյալներով Ստարի Վոլչինեց գյուղում բնակվում էր 2 039 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռեյչել Թրեսթ

Ռեյչել Թրեսթ (հոլանդերեն` Rachel Traets) հոլանդացի երգչուհի է։ 2011 թվականի հոկտեմբերին Ռեյչելը մասնակցելով Նիդերլանդների Մանկական Եվրատեսիլի ազգային ընտրությանը հաղթել է ստացել իրավունք ներկայացնելու Նիդեռլանդները Մանկական Եվրատեսիլ 2011 երգի մրցույթում, իր "Teenager" երգով։ Մրցույթում Ռեյչելը զբաղեցրել է 2-րդ հորիզոնականը 103 միավորով։


== Ծանոթագրություններ ==
Լեպտա (Տիմշերի վտակ)

Անվան այլ կիրառումների համար տե՛ս՝ Լեպտա (այլ կիրառումներ)Լեպտա (ռուս.՝ Лепта), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Տիմշեր գետի աջ ափին 126 կմ հեռավորության վրա։ Գետի երկարությունը կազմում է 24 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000014336
Կոդը ըստ հիդրոլոգիական հետազոտության (ՌԴ) — 103001433
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Էսպերակ

Էսպերակ (ֆր.՝ Espeyrac), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 242 մարդ, բնակչության խտությունը` 10.86 մարդ/կմ²։ Բնակավայրը զբաղեցնում է 22.28 կմ² տարածք։


== Աշխարհագրություն ==
Գտնվում է Փարիզ քաղաքից 480 կմ հարավ, Թուլուզ քաղաքից` 145 կմ հյուսիս-արևելք, Ռոդեզ քաղաքից` 30 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 126 աշխատունակ (15-64 տարեկան)  բնակիչ, որոնցից ակտիվ էին 92-ը, իսկ ոչ ակտիվները` 34։ Ակտիվության ցուցանիշը կազմում է 73,0 %։ 92 աշխատունակ մարդկանցից աշխատել է 89 անձ (52 տղամարդ և 37 կին)։ Գործազուրկ են եղել 3 անձ (3 տղամարդ և 0 կին)։ 34 անաշխատունակներից 7-ը եղել են աշակերտներ կամ ուսանողներ, 18-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
НАZИМА

Նազիմա Ջանիբեկովա (հոկտեմբերի 21, 1990(1990-10-21), Շիմքենտ, Ղազախական ԽՍՀ, ԽՍՀՄ) ավելի հայտնի է НАZИМА մականունով, ռուս և ղազախ երգչուհի, որը հանդես է գալիս հիփ-հոփ ժանրում։ ՏՆՏ հեռուստաընկերության երգի շոուի առաջին սեզոնի եզրափակիչ մասնակից։ Black Star Inc. լեյբլի արտիստ։


== Չարթեր ==


=== Տարեկան չարթեր ===


=== Տեսահոլովակ ===


== Ծանոթագրություններ ==
Վասիլևկա (Օլշանսկոյե գյուղական համայնք)

Անվան այլ կիրառումների համար տե՛ս՝ Վասիլևկա (այլ կիրառումներ)Վասիլևկա (ռուս.՝ Васильевка), գյուղ Ռուսաստանի Ռոստովի մարզի Ցելինսկի շրջանում։ Մտնում է Օլշանսկոյե գյուղական համայնքի կազմի մեջ։
Օլիվեր Բալչ

Օլիվեր Բալչ (անգլ.՝ Oliver Balch, ), բրիտանացի հեղինակ և ֆրիլանս գրող, մասնագիտացված է բիզնեսի և միջազգային հարաբերությունների վերաբերյալ թեմաներում: Գրել է The Guardian, the Daily Telegraph, Huffington Post, The Spectator, Literary Review, և the Financial Times պարբերականների համար:  
Բալչը ավարտել է Դարհեմի համալսարանը 1998 թվականին` Պատմության առաջին կարգի դիպլոմով և հետագայում ստացել է փիլիսոփայության մագիստրոսի կոչում Քեմբրիջի համալսարանում: Համալսարանն ավարտելուց հետո մեկնել և մեկ տարի ապրել է Բոլիվիայում և ավելի ուշ տեղափոխվել է Արգենտինա, որտեղ սկսել է գրել որպես ֆրիլանսեր: 2018 թվականին նա ստացել է Փիլիսոփայության դոկտորի կոչում Լատինական Ամերիկայի ուսումնասիրությունների համար Քեմբրիջի համալսարանում (Քրիսթի քոլեջ): 
Նրա դիպլոմային աշխատանքը վերնագրված էր «Քրեական ընթացակարգեր. կորպորատիվ անջատված սոցիալական պատասխանատվության դերը Ուրուգվայի երբևէ խոշորագույն արտասահմանյան ներդնումների օրինականացման ամրապնդման մեջ»: Նա ապրում է Ուելսի Հայ-օն-ուեյում և Պորտուգալիայի Պորտու քաղաքում:
Նա հրատարակել է երեք գրքեր «Faber & Faber» հրատարակչատանը. «Կեցցե Հարավային Ամերիկան. Ճամփորդություն անհանգիստ մայրցամաքի շուրջ», «Զարգացող Հնդկաստանը. Հեքիաթներ փոփոխվող ժողովրդից» և «Բլրի տակ. դրվագներ Ուելսի սահմանների իրական կյանքից»:  
Օլիվերը և իր կինը` Էմման, Կլաերո գյուղում գտնվող Կավագործության քոթեջի համասեփականատերն են և Հայ-օն-Ուայում գտնվող «Գրքերի պատմություն» սոցիալական ձեռնարկության համահիմնադիրները:


== Ծանոթագրություններ ==
Էնն Հենդերսոն-Սելերս

Էնն Հենդերսոն-Սելերս (անգլ.՝ Ann Henderson-Sellers, մարտի 7, 1952(1952-03-07), Շեֆիլդ, West Riding of Yorkshire, Յորքշիր, Անգլիա, Միացյալ Թագավորություն) , Սիդնեյի Մաքուորի համալսարանի շրջակա միջավայրի և աշխարհագրության ամբիոնի պատվավոր պրոֆեսոր։ 2006 և 2007 թվականներին եղել է կլիմայի համաշխարհային հետազոտական ծրագրի համատեղ պլանավորման աշխատակազմի (JPS) տնօրենը, ինչպես նաև  1998-2005 թվականներին Ավստրալիայի միջուկային գիտության և տեխնոլոգիայի կազմակերպության (ANSTO) շրջակա միջավայրի բաժնի տնօրենը։ 1996-1998 թվականներին Մելբուռնի թագավորական տեխնոլոգիական ինստիտուտի փոխռեկտորի (հետազոտություն և մշակում) տեղակալն էր, որից առաջ հանդիսացել է Մաքուորի  համալսարանի Կլիմայական ազդեցությունների կենտրոնի հիմնադիր տնօրենը․ նույն համալսարանում շարունակում է զբաղեցնել ֆիզիկական աշխարհագրության պրոֆեսորի կոչում։
Նախկինում ղեկավարել է Համաշխարհային օդերևութաբանական կազմակերպության Հողային մակերևույթի պարամետրացման սխեմաների համադրման նախագիծը, որը գործում է որպես միջազգային ինտերնետային «համագործակցություն»։ Վերջերս ղեկավարել է Կլիմայի գնահատման (MECCA) վերլուծության թիմի Մոդելային գնահատման կոնսորցիումը, նաև հանդես է գալիս որպես ՄԱԿ-ի համալսարանի խորհրդատու` կլիմայի ազդեցության տարբեր ասպեկտների վերաբերյալ։ 1995 թվականին Կլիմայի փոփոխության միջկառավարական հանձնաժողովի երկրորդ գնահատման հաշվետվության գլխավոր հեղինակն է եղել։
Իր ամբողջ կյանքի ընթացքում պրոֆեսոր Հենդերսոն-Սելերսը եղել է Երկրային համակարգերի գիտնական, առաջ է տարել հողածածկույթի և հողօգտագործման փոփոխության ազդեցության նկարագրությունը և կանխատեսումը կլիմայի և մարդկային համակարգերի վրա։ Ունի մագիստրոսի կոչում մաթեմատիկայից, համագործակցելով Միացյալ Թագավորության օդերևութաբանական գրասենյակի հետ՝ զբաղվել է իր թեկնածուական ատենախոսությամբ ու 1999 թվականին ստացել կլիմայի վերաբերյալ գիտության դոկտորի գիտական կոչում։ Ավստրալիայի տեխնոլոգիական և ճարտարագիտական ակադեմիայի ընտրված անդամ է, 2003 թվականին օդերևութաբանության բնագավառում ավստրալիական հասարակությանը մատուցած ծառայության համար արժանացել է Ավստրալիայի հարյուրամյակի մեդալին։ 
Ավելի քան 500 հրատարակությունների հեղինակ է, այդ թվում՝ 14 գիրք, ինչպես նաև Ամերիկայի երկրաֆիզիկական միության ու Ամերիկյան օդերևութաբանական միության ընտրված անդամ։ 
«Կլիմայի փոփոխության միջկառավարական հանձնաժողովի զեկույց. Ի՞նչ են իրականում մտածում առաջատար հեղինակները» վերնագրով նրա էսսեն քննարկում  է առաջատար հեղինակների տեսակետները։ 


== Աշխատություններ ==
"A Climate Modelling Primer" (first author Kendal McGuffie, 4th Edition, John Wiley and Sons, 2014).


== Ծանոթագրություններ ==
Ակբուզկ

Ակբուզկ, գյուղ Արևմտյան Հայաստանում, Դիարբեքիրի վիլայեթի Բալուի գավառակում։ Գտնվում էր Փերիսու գետի ավազանի գետակներից մեկի ափին, Բալու քաղաքից 70-71 կմ հյուսիս-արևելք, մեղմաթեք լանջի վրա։


== Բնակչություն ==
Ուներ 60 տուն հայ և քուրդ բնակիչ։


== Օգտակար հանածոներ ==
Գյուղից հարավ կան ջերմուկներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Գլենդորա (Կալիֆոռնիա)

Գլենդորա (անգլ.՝ Glendora), քաղաք Կալիֆոռնիա նահանգի Լոս Անջելես շրջանում, գտնվում է Լոս Անջելեսից 37 կմ արևելք։ 2000 թվականի մարդահամարի արդյունքում բնակչության թիվը կազմել է 49 415 մարդ։ 2006 թվականի արդյունքներով՝ այդ թիվը հասել է 51 608-ի։ Քաղաքը գտնվում է Սան Գաբրիել հովտում և սահմանակից է Արևմուտքում Ազուսա և արևելքում Սան Դիմաս քաղաքներին։ Գլենդորան ունի իր ոստիկանական ուժերը, իսկ քաղաքի հանցավորության մակարդակը շատ ցածր է։


== Պատմություն ==

Իգնացիո Պալոմարեսը ստացել էր 22,340 ակր (90,4 կմ²) Սան Խոսե Ռանչոյի մրցանակ 1837 թվականին նահանգապետ Խուան Բատիստա Ալվարադոյից։ Ռանչո Սան Խոսեն ներառում էր Պոմոնա, Կլարեմոնտ, Լա Վերն, Սան Դիմաս և Գլենդորա քաղաքների ներկայիս տարածքները։
Սան Գաբրիելի լեռների ստորոտում գտնվող ժամանակակից Գլենդորը հիմնադրվել է 1887 թվականի ապրիլի 1-ին Ջորջ Ուիթկոմբի կողմից (1834-1914), որը Կալիֆոռնիա է ժամանել Իլինոյսից 1880-ականների սկզբին։ Ուիթքոմբը նաև Չիկագոյում և Իլինոյսի Ռոշել Whitcomb Locomotive Works ընկերության հիմնադիրն էր։ Նա նաև հորինել է ապագա քաղաքի անունը՝ իր կնոջ՝ Լեադորա Բեննետ Ուիթքոմբի (անգլ.՝ Leadora Bennett Whitcomb) անունը միավորելով «Գլեն» (անգլ.՝ Glen) բառի հետ, որը հայերեն թարգմանաբար նշանակում է «նեղ լեռնային հովիտ»։ Հենց այդ հովտում էր գտնվում Ուիթքոմբի տունը Սան Գաբրիելի ստորոտին։ 1911 թվականի նոյեմբերի 13-ին Գլենդորը ստացել է քաղաքի կարգավիճակ։


== Աշխարհագրական դիրք ==

Քաղաքի ընդհանուր մակերեսը 49.91 կմ² է (49.58 կմ² ցամաք, 0.33 կմ² ջուր)։ Բնակավայրի կենտրոնի բարձրությունը ծովի մակարդակից 236 մետր է։ 
Գլենդորան արևմուտքում սահմանակից է Ազուսային, իսկ արևելքում՝ Սան Դիմասին։


== Բնակչություն ==
Ըստ ԱՄՆ-ի 2000 թվականի մարդահամարի տվյալների՝ Գլենդորայի բնակչությունը 49 415 մարդ է, բնակչության խտությունը՝ 996,7 մարդ / կմ²։ Ռասայական կազմում ընդգրկված են՝ 80,3% սպիտակ, 6,2% ասիացի, 1,5% աֆրոամերիկացի, 0,6% բնիկ ամերիկացի, 0,1% Խաղաղօվկիանոսյան կղզիաբնակ, 7,2% այլ ցեղերից։
Տարիքային կառուցվածքը հետևյալն էր. 27.6%՝ մինչև 18 տարեկան, 7.6%՝ 18-24 տարեկան, 29.1%՝ 25-44 տարեկան, 23.2%՝ 45-64 տարեկան, 12.5%՝ 65 տարեկան և ավելի բարձր։ Միջին տարիքը 37 տարին է։ Յուրաքանչյուր 100 կնոջը բաժին է ընկնում 93,2 տղամարդ։ 18 և բարձր տարիքի յուրաքանչյուր 100 կնոջ համար կար 89,6 տղամարդ։


== Քույր քաղաքներ ==
Մոոկա
Մերիդա


== Ծանոթագրություններ ==